المصريه للاتصالات او WE هيا شركه مساهمه مصريه متخصصه فى مجال الاتصالات و تكنولوجيا المعلومات و اول مشغل متكامل للاتصالات فى مصر, على مدار اكتر من 160 سنه شهدت المصريه للاتصالات تطورات هايله, اتاسست الشركة سنة 1854 مع انشاء اول خط تلغراف فى مصر. المصرية للاتصالات هيا شركه مصريه بتقدم خدمات التليفون الارضى. اتعملت فى سنة 1854 م و كان اسمها زمان " الهيئة القومية للاتصالات السلكية واللاسلكية". عدد المشتركين فى الشركة دلوقتى 11 مليون و دة مخليها اكبر شركة تليفون ارضى فى الشرق الاوسط. سنة 2001 الشركة عملت شركة تى اى داتا المخصصة لتزويد خدمة الانترنت. خلال السنين اتطورت الشركة من خدمة العملا فى كل مصر و وفرت اكبر مركز لخدمة العملاء فالشرق الاوسط على مدار الـ24 ساعه و طورت مركز الاعطال.